Suoratoisto

Suoratoisto (myös striimaus, ) on internetin verkkosisällön sisältöpalveluiden tiedonsiirtotapa, erityisesti kuvan ja äänen seuraaminen suoraan. Suoratoistossa multimediasisältöä siirretään jatkuvana virtana katsojalle ja sitä esitetään samanaikaisesti. Toiston aikana tiedon siirto on käynnissä sovellusohjelmassa samanaikaisesti kuin sen esittäminen käyttäjälle.Järvinen, 2003, s. 641 Vaihtoehtoinen tapa on tiedoston lataaminen tietokoneelle ja sen katselu tämän jälkeen, joka ei ole samanaikaista. Suoratoisto sai alkunsa 1990-luvun puolivälissä, ja ensimmäiset palvelut olivat puhtaasti äänisisältömuotoisia. Varhaisia tiedostomuotoja olivat muun muassa RealMedian kehittämät RealAudio ja RealVideo (molemmat edelleen käytössä, mutta pieniä).

Suoratoistoinen materiaali voi tulla valmiista tiedostosta tai se voidaan luoda reaaliaikaisesti. Reaaliaikainen lähetys voi olla esimerkiksi live-konsertista tai web-kamerasta, jolloin puhutaan reaaliaikaisesta suoratoistosta (verrattavissa suoraan televisiolähetykseen).

Suoratoisto on uudempi palvelumuoto kuin perinteinen tiedoston osasiirtäminen, jossa koko tiedosto pitää olla käyttäjällä kokonaan ennen kuin se on valmiina tarkastelua varten.

Suoratoistopalveluita
Suoratoistopalvelut ovat nykyään erityisen suosittuja musiikin ja elokuvien esittämisessä. Suoratoistopalvelut olivat suuressa murroksessa syksyllä 2023 maailmalla ja Suomessa, jolloin useita yhtiöitä yhdistyi ja poistui markkinoilta.

86 prosenttia suomalaisista käyttää jotakin televisio-ohjelmien ja elokuvien suoratoistopalvelua. 78 prosenttia suomalaisista käyttää ainakin yhtä kaupallista suoratoistopalvelua. Suomen suosituin televisio- ja elokuvasuoratoistopalvelu on ilmainen Yle Areena, jota käyttää 54 prosenttia suomalaisista. Toiseksi suosituin on alan markkinajohtaja Netflix, jota käyttää 42 prosenttia suomalaisista. MTV Katsomon ilmaisversiota käyttää 24 prosenttia. Maxia käyttää 20 prosenttia ja Disney+-palvelua 19 prosenttia suomalaisista. Maksutonta Ruutua käyttää 18 prosenttia suomalaisista.

Suomessa 95 prosenttia 12–65-vuotiaista kuuntelee musiikkia suoratoistopalveluiden kautta. Palveluiden maksullisia versioita käyttää musiikin kuunteluun 41 prosenttia vastaajista. 78 prosenttia kuuntelee musiikkia YouTubesta ja 60 prosenttia Spotifysta. 

 Palvelun nimi  SisältöYhtiön alkuperämaaOmistaja / emoyhtiöTietoja Amazon Prime Video  televisio, elokuvatYhdysvallatAmazonApple Musicmusiikki, videoYhdysvallatAppleApple TV+elokuvat, sarjatYhdysvallatAppleBBC Nordic+televisioIso-BritanniaBBCBlockbuster elokuvat, sarjat (myynti, vuokraus)Tanska (Ruotsi)SF AnytimeSF Anytime osti Blockbusterin 2023, mutta se toimii edelleen myös omana palvelunaan. BritBoxtelevisio, elokuvatBritanniaBBC / ITVCineastelokuvatRuotsiFörlagEtt AB.https://forlagett.gitbook.io/cineast.fi/tuki-ja-yleiset-kysymyksetIlmainen suoratoistopalvelu kirjastojen asiakkaille. Käytössä mm. Eepos-kirjastoissa. Crunchyroll televisioYhdysvallatSonyDisney+televisio, elokuvatYhdysvallatThe Walt Disney CompanyElonet+elokuvatSuomiKansallinen audiovisuaalinen instituutti Google Play televisio, musiikki, kirjatYhdysvallatGoogleMaxtelevisio, elokuvatYhdysvallatWarner Bros. DiscoveryEntinen HBO Max. Yhdistyi Discovery+-palvelun kanssa keväällä 2024 ja nimi muuttui pelkäksi Maxiksi. Kirjastokino  elokuvatSuomiNordic Content Distbrution OyMaksuton suoratoistopalvelu kirjastojen asiakkaille. Ensimmäiset Kirjastokino-videopalvelut otettiin käyttöön 2019.MTV Katsomotelevisio, elokuvatSuomiMTVOsa sisällöstä katsottavissa ilmaiseksi, mutta suurin osa sisällöstä vaatii maksullisen tilauksen.MUBIelokuvatIso-BritanniaMubi Netflix televisio, elokuvatYhdysvallatNetflix, Inc.QobuzmusiikkiRanskaXandrie SARuututelevisio, elokuvatSuomiNelonen MediaOsa sisällöstä katsottavissa ilmaiseksi, mutta suurin osa sisällöstä vaatii maksullisen tilauksen.SF Anytimeelokuvat, sarjat (myynti, vuokraus)RuotsiSF Studios, joka kuuluu Bonnier AB -konserniin.SkyShowtimetelevisio, elokuvatIso-Britannia / YhdysvallatSky Group / Paramount Global Spotify musiikki, podcast, äänikirjatRuotsiSpotify Technology S.A. Twitch reaaliaikainen videoYhdysvallatAmazon Yle Areena televisio, elokuvat, radio, podcastSuomiYleisradioEduskunnan alainen julkinen palvelu, joka on katsottavissa ilmaiseksi. Rahoitetaan verotuloilla. YouTube videoYhdysvallatGoogle Viaplay televisio, elokuvatRuotsi (Suomi)Viaplay Group (Tukholman pörssi), tytäryhtiö Viaplay Finland OyElisa Viihde Viaplay loppui 2023, nimeksi jäi Viaplay. Elisan sisällöt siirtyivät Ruutu-palveluun.ViddlaelokuvatSuomiPalveluntarjoaja on Suomen Kirjastopalvelu Oy, joka on kehittänyt palvelun NorgesFilm AS kanssa.Suoratoistopalvelu kirjastojen asiakkaille. Otettiin käyttöön Suomessa vuonna 2017. Käytössä 104 kirjastossa (2020), mm. Heili-kirjastoissa. Vimeo  videoYhdysvallatVimeo, Inc. Viki  televisio, elokuvatJapani / YhdysvallatRakuten
 Pelaamiseen suunnattuja
 Palvelun nimi  Suoratoistotyyppi GeForce Now  tietokonepelit Google Stadia tietokonepelit Amazon Luna tietokonepelit PlayStation Now konsolipelit Xbox Cloud Gaming konsolipelit Vortex  tietokonepelit Hatch Entertainment  mobiilipelit

Ilmastovaikutus

Nykyinen tietoliikenne aiheuttaa huomattavia hiilidioksidipäästöjä, jotka lämmittävät ilmastoa. Eri arvioiden mukaan tietoliikenne tuottaa 3–4 prosenttia kaikista maailman hiilidioksidipäästöistä. Lisäksi tietoliikenteen energiankulutus kasvaa 25–30 prosenttia vuosittain, ja kasvua aiheuttaa erityisesti suoratoisto ja muu videoiden katselu. Suoratoistosssa energiaa kuluttavat käytetyn päätelaitteen lisäksi muun muassa palvelin tai palvelimet, joille kulutettava aineisto on tallennettu. Palvelimet puolestaan sijaitsevat valtavissa datakeskuksissa, jotka käyttävät energiaa jäähdytykseen. Jo vuonna 2017 nimenomaan datakeskukset kuluttivat 19 prosenttia kaikesta tietoliikenteen käyttämästä energiasta. Yksittäisen kuluttajan on lähes mahdotonta arvioida esimerkiksi katsomansa videon päästöjä, sillä päästöt riippuvat taustalla olevien palvelinten määrästä ja sijainnista, koska eri maissa käytettävä sähkö tuottaa eri määrän päästöjä.

Katso myös
RTSP
RTP
RTCP

Lähteet

fin.AfterDawn.com – Sanasto

 Viitteet 

Kirjallisuutta
Robinson, MJ: Television On Demand : Curatorial Culture and the Transformation of TV. New York : Bloomsbury Academic, 2017. .

 Aiheesta muualla 


Luokka:Seulonnan keskeiset artikkelit